Ο **Ζαν-Μαρί Πφαφ** (*Jean-Marie Pfaff*, γεννήθηκε 4 Δεκεμβρίου 1953) είναι Βέλγος πρώην διεθνής τερματοφύλακας, ο κορυφαίος στην ιστορία της χώρας του και ένας από τους κορυφαίους Ευρωπαίους της δεκαετίας του 1980. Έχει ονομαστεί από τον Πελέ ως ένας από τους 125 εν ζωή Καλύτερους Ποδοσφαιριστές (2004).

Τα πρώτα χρόνια
---------------

Ξεκίνησε την αγωνιστική του σταδιοδρομία στην ΚΣΚ Μπέβερεν (από την ηλικία των 16 ετών, φτάνοντας σε 300 συμμετοχές, κατακτώντας ένα πρωτάθλημα Β’ κατηγορίας, ένα πρωτάθλημα Βελγίου και ένα Κύπελλο), όπου τον ανακάλυψε ο Ούρμπεν Μπραμς και τον έφερε στην ομάδα το 1972. Αναδείχτηκε κορυφαίος Βέλγος ποδοσφαιριστής (1978). Αγωνίστηκε και στη Μπούντεσλιγκα (1982 – 1988) με τα χρώματα της Μπάγερν Μονάχου (156 συμμετοχές), με την οποία κατέκτησε τρία τρόπαια πρωταθλητή Δυτικής Γερμανίας και δύο Κύπελλα.

Εθνική Ομάδα
------------

Πήρε μέρος, ως βασικός υπερασπιστής της εστίας της Εθνικής Ομάδας του Βελγίου στις διοργανώσεις των Παγκοσμίων Κυπέλλων του 1982 (Ισπανίας) και του 1986 (Μεξικό). Αγωνίστηκε σε 64 επίσημους αγώνες της Εθνικής Βελγίου. Έπαιξε, επίσης, στα Ευρωπαϊκά Πρωταθλήματα Ποδοσφαίρου του 1980 και του 1984. To 1987 αναδείχθηκε κορυφαίος τερματοφύλακας του κόσμου από την IFFHS.

Τα πρόσφατα χρόνια
------------------

Ύστερα από την θητεία του στη Γερμανία, ο Πφαφ έπαιξε για λίγο στους συλλόγους της Λιρς (μία σεζόν) και της Τράμπζονσπορ (επίσης ένας έτος). Μετά το πέρας της αγωνιστικής του σταδιοδρομίας ανέλαβε για σύντομο διάστημα την τεχνική ηγεσία της Οστάνδης, ωστόσο αργότερα στράφηκε στην τηλεόραση, πρωταγωνιστώντας, αυτός και τα υπόλοιπα μέλη της οικογένειάς του, σε τηλεοπτικές παραγωγές (reality).

Τίτλοι και διακρίσεις
---------------------

**Μπέβερεν**

* Πρωτάθλημα Βελγίου : 1978–79
* Κύπελλο Βελγίου : 1977–78
* Σούπερ Καπ Βελγίου : 1979

**Μπάγερν Μονάχου**

* Μπουντεσλίγκα (3): 1984–85 , 1985–86 , 1986–87
* Κύπελλο Γερμανίας (DFB-Pokal) (2): 1983–84 , 1985–86

**Ατομικές διακρίσεις**

* Βελγικό Χρυσό Παπούτσι : 1978
* Βελγικό Βραβείο Αθλητικής Αξίας : 1980
* Υποψηφιότητες για την Χρυσή Μπάλα : 1983 , 1986 , 1987
* Καλύτερη Ομάδα του Παγκοσμίου Κυπέλλου FIFA : 1986
* IFFHS Καλύτερος Τερματοφύλακας της χρονιάς στον κόσμο : 1987
* Βελγικό Χρυσό Παπούτσι του 20ού Αιώνα (1995): 6ος
* Platina Eleven (Καλύτερη ομάδα σε 50 χρόνια νικητές χρυσού παπουτσιού) (2003)
* FIFA 100 (2004)
* Βραβείο Golden Foot Legends : 2014
* IFFHS Τερματοφύλακας του 20ού αιώνα (2000): 16ος

Παραπομπές
----------

1. ↑  «UEFA : Saving grace: Europe's favourite goalkeepers». Αρχειοθετήθηκε από το πρωτότυπο στις 24 Νοεμβρίου 2021. Ανακτήθηκε στις 24 Νοεμβρίου 2021.
2. 1 2 3  «Ζαν Μαρί Πφαφ: Ο ανίκητος Βέλγος». Ανακτήθηκε στις 14 Σεπτεμβρίου 2021.
3. ↑  «FIFA 100». *Best Football Players Ever*.
4. ↑  «The FIFA 100». *The Guardian*. 4-3-2004. .
5. ↑  «Ο Ζαν Μαρί Πφαφ στο giafkasports.gr». Αρχειοθετήθηκε από το πρωτότυπο στις 14 Σεπτεμβρίου 2021. Ανακτήθηκε στις 14 Σεπτεμβρίου 2021.
6. ↑  «Jean-Marie Pfaff - Player profile». Ανακτήθηκε στις 14 Σεπτεμβρίου 2021.
7. ↑  «Ο Ζαν Μαρί Πφαφ στο Onsports». Ανακτήθηκε στις 14 Σεπτεμβρίου 2021.
8. ↑  «World - Keeper of the Century». Ανακτήθηκε στις 14 Σεπτεμβρίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζαν-Μαρί Πφαφ** |